2016 m. balandžio 26 d. Sveikatos priežiūros fakultete nuo 12 iki 15 val. lektorius David Banks (Queen Margaret University, Jungtinė Karalystė) ves seminarą, skirtą studijų programų „Bendrosios praktikos slauga“ ir „Ergoterapija“ III kursų studentams. Pirmoje seminaro dalyje lektorius supažindins su **Heron'o šešių pakopų teorija**, su tuo, kaip kurti į asmenį orientuotus bendravimo įgūdžius. Antroje dalyje bus organizuojamas aktyvus užsiėmimas apie **filosofines praktikoje dirbančių specialistų santykių su pacientais/klientais vertes**, aptariant Carls Rogers ir John Heron teorijų etinį pritaikymą profesionalioje sveikatos priežiūros specialistų praktikoje, apie **kylančias problemas rašant psichikos sveikatos ligomis sergančių pacientų slaugos diagnozes**.

David Banks po pateikties pristatymo organizuos studentų savęs įsivertinimo mokymus ir jų aptarimą grupėje.

Studijų programų „Bendrosios praktikos slauga“ ir „Ergoterapija“ III kurso studentai, planuojantys dalyvauti seminare, turi iki 2016-04-22 imtinai registruotis adresu: <https://docs.google.com/forms/d/1BWTWkn4ESa4W5ZV_3ysJkcO5TC972j7V-K85ENEHuPI/viewform?c=0&w=1&usp=mail_form_link>.

**Seminaras vyks anglų kalba.**

Visus užsiregistravusius studentus apie auditoriją, kurioje vyks seminaras, informuosime iki balandžio 25 d.

**Studentams, kurie pagal Erasmus+ mainų programą buvo išvykę arba planuoja vykti į užsienį, DALYVAVIMAS BŪTINAS!**